R A Z P I S

Prostovoljno gasilsko društvo Teharje razpisuje 28. meddruštveno tekmovanje starejših gasilk in gasilcev za memorial Alojza Obajdina in Albina Kostrevca ter tekmovanje GZ Celje za starejše gasilke in gasilce, ki bo v **nedeljo, 22. 5. 2016 ob 8.30** na Teharjah v naslednjih disciplinah:

1. **Starejše gasilke** – starost vsake tekmovalke najmanj 48 let

2. **Starejši gasilci** – starost vsakega tekmovalca najmanj 58 let

 **- vaja s hidrantom – 7 tekmovalcev** (knjižica GZS Gasilske in gasilsko športne discipline, 2013 – str. 248)

 **- vaja »raznoterosti« – 7 tekmovalcev** (knjižica GZS Gasilske in gasilsko športne discipline, 2013 − str. 268)

Dodatne točke na leta se upoštevajo.

***Oprema tekmovalcev:***

Delovna obleka (stari ali novi tip, ni potrebno enotno), enotno opremljeni s čelado in delovnim pasom s karabinom (stari ali novi tip). Enote starejših gasilk lahko uporabljajo tudi čelade CZ. Obutev mora biti temne barve, lahko je iz usnja ali umetne mase. Priporočljiva je gležnja oprijemajoča , dovoljeni so tudi cestni čevlji. Jekleni žebljički ali čepi na podplatih niso dovoljeni. Vsak tekmovalec mora imeti tekmovalno oznako.

Rok prijave za meddruštveno tekmovanje je **16. 5. 2016** po pošti ali emailu: pgd.teharje@t-1.si ali na dan tekmovanja do 10.00 ure.

Enote GZ Celje, ki bodo tekmovale na tekmovanju GZ Celje, se morajo prijaviti do **16. 5. 2016** na GZ Celje (gz.celje@t-1.si) in bodo tekmovale po časovnici, ki jo bodo prejele. Enote bo potrebno prijaviti tudi v VULKAN. O odprtju boste obveščeni naknadno.

Enote GZ Celje bodo pričele tekmovanje ob **8.30**, nato sledi še meddruštveno tekmovanje.

Člani enot GZ Celje **morajo imeti gasilske izkaznice ali matični list, iz katerega je razvidno, da je bila izdana gasilska izkaznica.**

Razglasitev rezultatov bo največ 1/2 ure po nastopu zadnje tekmovalne enote pred gasilskim domom Teharje.

Prve tri desetine v vsaki kategoriji prejmejo pokale, vse ostale enote pa spominske diplome.

Na tekmovanju bo poskrbljeno tudi za prehrano. Ponujamo vam :

|  |  |
| --- | --- |
| Čevapčiči z žar prilogo in kruh | 4,00€ |
| Vratovina z žar prilogo in kruh | 4,00€ |

Zaradi lažje organizacije prehrane, malico (kaj in koliko) naročite ob prijavi na tekmovanje (do 16. 5. 2016) na naslov: pgd.teharje@t-1.si

Z gasilskim pozdravom

NA POMOČ!

Tekmovalni odbor PGD Teharje